**Razpis za nagrade za najboljša**

**DIPLOMSKA, MAGISTRSKA IN DOKTORSKA DELA S PODROČJA DIVJADI IN LOVSTVA (izdelana in končana v obdobju 2017 – 2019)**

**Naziv in naslov naročnika**

Lovska zveza Slovenije (LZS), Župančičeva 9, 1000 Ljubljana.

**Predmet razpisa**

Predmet razpisa je podelitev finančnih nagrad za najboljša diplomska, magistrska in doktorska dela s področja divjadi in lovstva, ki so bila izdelana in končana v obdobju 2017 – 2019.

Prejemniki finančnih sredstev iz tega razpisa bodo obvezani, da iz teme svojega dela pripravijo najmanj en znanstveni ali strokovni prispevek za objavo v Zlatorogovem zborniku, in sicer skladno z veljavnimi navodili za pripravo prispevkov v tej publikaciji.

**Izhodišče**

*Strokovno-znanstveni svet LZS* (v nadaljevanju: SZS LZS) želi spodbuditi izdelavo diplomskih, magistrskih in doktorskih del s področja divjadi in lovstva in tako prispevati k: (i) popularizaciji strokovno-znanstvene dejavnosti v strokovni javnosti in med končnimi uporabniki (lovci); (ii) večjemu prenosu raziskovalnih dosežkov in ugotovitev h končnim uporabnikom oz. v neposredno prakso upravljanja s populacijami divjadi; (iii) dvigu interesa mladih intelektualcev in raziskovalcev za raziskave divjadi oz. raziskave na področju lovstva; (iv) še večji prepletenosti, boljši komunikaciji in povečanju zaupanja med raziskovalci, visokošolskimi učitelji in lovci oz. visokošolskimi in raziskovalnimi institucijami ter lovsko organizacijo.

Pomemben cilj SZS in pričujočega razpisa je tudi zagotavljanje ustreznega števila kakovostnih znanstvenih in/ali strokovnih prispevkov, ki bodo (lahko) objavljeni v Zlatorogovem zborniku, osrednji ciljni znanstveno-strokovni publikaciji s področja divjadi in lovstva v slovenskem prostoru.

Za dosego teh ciljev bo SZS LZS v letih 2019 in 2020 v okviru svojih finančnih zmožnosti podelil finančne nagrade za najboljša diplomska, magistrska in doktorska dela s področja divjadi in lovstva, ki so bila izdelana in končana v obdobju 2017 – 2019. V ta namen poziva vse diplomante, magistrante in doktorante, ki izpolnjujejo spodaj navedene pogoje, da skladno z določili pričujočega razpisa podajo vlogo za pridobitev finančne nagrade za njihova zaključena dela.

**Pogoji za udeležbo na razpisu**

Na razpis se lahko prijavijo posamezniki, ki so v letih 2017, 2018 ali 2019 izdelali in zaključili diplomsko, magistrsko ali doktorsko delo (nalogo), v katerem so proučevali/obravnavali: (i) divjad; (ii) ostale vrste prostoživečih živali, zanimive za lovsko organizacijo; (iii) življenjsko okolje divjadi; (iv) naravoslovne, družboslovne, humanistične in/ali (bio)tehnične teme, povezane z lovstvom. Zagovor naloge je moral biti opravljen na kateremkoli slovenskem visokošolskem zavodu, ki je vpisan v razvid visokošolskih zavodov resornega ministrstva RS.

Kandidati, ki so v preteklosti že prejeli finančno nagrado LZS za diplomsko, magistrsko ali doktorsko delo, na tem razpisu ne morejo sodelovati z istim zaključnim delom, za katerega so prejeli nagrado.

V primeru odobrene prijave se prijavitelj zaveže, da bo v roku treh mesecev po podpisu dogovora/pogodbe z LZS o medsebojnih pravicah in obveznostih, ki bodo podrobneje opredeljene v samem dogovoru, za objavo v Zlatorogovem zborniku pripravil in glavnemu uredniku oddal vsaj en znanstveni ali strokovni prispevek (praviloma članek), in sicer skladno z navodili za avtorje, veljavnimi za objavljanje v tem zborniku. Oddaja prispevka in kasnejša priprava le-tega skladno z usmeritvami recenzentov ter urednika je nujna obveznost prejemnika sredstev.

**Predvidena višina sredstev in število izbranih prejemnikov sredstev**

Predvidena vrednost razpisanih sredstev po tem razpisu znaša 2.500 EUR.

Višina (neto) dodeljenih sredstev za posamezno zaključno nalogo znaša: za doktorsko delo 300 EUR, za magistrsko delo (vključno z bolonjskim magisterijem druge stopnje) 200 EUR in za diplomsko delo 100 EUR.

Finančna sredstva po tem razpisu bodo dodeljena za največ: (i) štiri zaključene doktorate; (ii) osem zaključenih magisterijev; (iii) osem zaključenih diplomskih del.

**Rok za dokončanje pogodbenih obveznosti**

Prejemnik sredstev mora v roku treh mesecev po podpisu dogovora/pogodbe z LZS o medsebojnih pravicah in obveznostih za objavo v Zlatorogovem zborniku pripraviti in glavnemu uredniku oddati vsaj en znanstveni ali strokovni prispevek (praviloma članek).

**Vsebina prijave**

Prijava, ki se odda na predpisanem obrazcu (Priloga A), mora vsebovati:

* ime in priimek avtorja zaključnega dela (prijavitelja) s kontaktnimi podatki;
* ime in priimek mentorja (in morebitnega somentorja);
* vrsta zaključnega dela;
* navedbo visokošolskega zavoda, kjer je prijavitelj zaključil študij oz. izdelal nalogo;
* kraj in datum zagovora;
* naslov zaključnega dela;
* izvleček iz naloge;
* izjavo prijavitelja, da bo v roku treh mesecev po podpisu medsebojnega dogovora z LZS pripravil in glavnemu uredniku oddal prispevek za objavo v Zlatorogovem zborniku;
* izjavo prijavitelja, da se on in mentor (in morebitni somentor) strinjata/jo z objavo prispevka v Zlatorogovem zborniku;
* okviren naslov prispevka za objavo v Zlatorogovem zborniku;
* potrdilo o zaključku študija (kopija zaključne listine oz. ustreznega potrdila – Priloga 1);
* kopijo zaključne naloge v tiskani ali elektronski verziji (Priloga 2).

Naročnik si pridržuje pravico, da lahko prijavitelja pozove tudi k predložitvi dodatnih dokazil.

**Merila in kriteriji za izbor prijave**

Prejete prijave bodo ocenjevali vsi člani SZS. Pogoji za izbor so:

1. Izključevalni pogoj (DA) – naloga obravnava: (i) divjad; ali (ii) druge vrste prostoživečih živali, ki so zanimive za lovsko organizacijo; ali (iii) njihovo življenjsko okolje; ali (iv) naravoslovne, družboslovne, humanistične in/ali (bio)tehnične teme, povezane z lovstvom.
2. Izključevalni pogoj (DA) – naloga je bila zaključena v letih 2017, 2018 ali 2019.
3. Izključevalni pogoj (NE) – kandidat za izdelavo predložene naloge še ni prejel finančne nagrade LZS.

V primeru večjega števila prijav, ki izpolnjujejo navedene pogoje, in bi izbor vseh presegal razpoložljiva finančna sredstva, se uporabijo naslednji ocenjevalni kriteriji:

1. stopnja študija (doktorat: 20 točk; magistrska naloga: 10 točk; diplomska naloga: 5 točk);
2. zanimivost tematike za lovsko organizacijo (0 – 20 točk);
3. znanstvena novost in izvirnost tematike (0 – 10 točk);
4. splošna kakovost izvlečka (0 – 10 točk);
5. zanimivost vsebine napovedanega prispevka za strokovno javnost (0 – 10 točk);
6. ocenjena verjetnost objavljivosti napovedanega prispevka (0 – 10 točk).

**Rok za predložitev prijav in način predložitve ter opremljenost prijav**

Pisne prijave v zaprtih ovojnicah je potrebno opremiti z oznako "Ne odpiraj: razpis za diplomska, magistrska in doktorska dela s področja divjadi in lovstva, izdelana v obdobju 2017 – 2019". Ovojnica s prijavo mora prispeti (oddana priporočeno po pošti ali vročena osebno) v pisarno Lovske zveze Slovenije, Župančičeva 9, 1000 Ljubljana, najkasneje do 30. 10. 2019, do 12. ure. Nepravočasno prispelih in nepravilno opremljenih prijav SZS LZS ne bo obravnaval in jih bo neodprte vrnil prijavitelju.

**Datum odpiranja prijav**

Odpiranje prijav bo predvidoma 5. 11. 2019, ob 14. uri, v prostorih Lovske zveze Slovenije.

**Rok, v katerem bodo prijavitelji obveščeni o izidu razpisa**

O izidu razpisa bodo prijavitelji obveščeni in bo z njimi sklenjen medsebojni sporazum/pogodba predvidoma v osmih dneh od odpiranja prijavnih vlog.

**Opomba**

V razpisu uporabljena slovnična oblika, zapisana v moškem spolu (npr. prijavitelj), je nevtralna in se nanaša tako na osebe moškega kot tudi ženskega spola.

Ljubljana, 8. 10. 2019 *Strokovno-znanstveni svet LZS*

**Priloga A: PRIJAVNI OBRAZEC**

**Razpis za nagrade za najboljša**

**DIPLOMSKA, MAGISTRSKA IN DOKTORSKA DELA S PODROČJA DIVJADI IN LOVSTVA (izdelana in končana v obdobju 2017 – 2019)**

|  |  |
| --- | --- |
| Ime in priimek prijavitelja: |  |
| Kontakt (e-mail, telefon):  |  |
| Ime in priimek mentorja: |  |
| Ime in priimek somentorja: |  |
| Visokošolski zavod: |  |
| Kraj in datum zagovora: |  |
| Vrsta zaključnega dela(doktorat, magisterij, diploma): |  |

|  |
| --- |
| Naslov naloge: |
|  |
| Izvleček iz naloge: |
|  |

**Z vložitvijo te vloge izjavljam, da bom v primeru izbora in pridobitve finančne nagrade v roku treh mesecev po podpisu medsebojnega dogovora z LZS pripravil in glavnemu uredniku Zlatorogovega zbornika oddal prispevek za objavo v tej publikaciji. V primeru neizpolnitve te obveznosti bom Lovski zvezi Slovenije vrnil vsa morebitna že dodeljena finančna sredstva.**

|  |  |
| --- | --- |
| Okviren naslov prispevka za objavo v Zlatorogovem zborniku: |  |

**Z vložitvijo te vloge izjavljam, da se prijavitelj, mentor in morebitni somentor strinjamo z objavo prispevka, ki je nastal v sklopu tega zaključnega dela, v Zlatorogovem zborniku.**

**Obvezni prilogi:**

* potrdilo o zaključku študija (kopija zaključne listine oz. ustreznega potrdila – Priloga 1);
* kopija zaključne naloge v tiskani ali elektronski verziji (Priloga 2).

|  |  |
| --- | --- |
| Kraj in datum: |  |
| Podpis prijavitelja: |  |